Ge ntwa e dutše e tšwela pele, molao o ile wa akaretša le banna ba nyetšego. Kua Manchester, Engelane, go ile gwa dirwa mohlala ka taba ya mosekišwa Henry Hudson yo e bego e le ngaka e bile e le Morutwana wa Beibele. Ka August 3, 1916, kgoro ya tsheko e ile ya phetha ka gore ke moradia, ya mo lefiša le go mo tsenya tirelong ya tša bohlabani. Ka nako e swanago, tsheko e nngwe ya go swana le yona e ile ya swarwa kua Edinburgh, Scotland. James Frederick Scott, e lego mmapatši wa dipuku tša bodumedi wa nywaga e 25, o ile a hwetšwa a se na molato. Mmušo o ile wa ipelaetša kgahlanong le kahlolo yeo, fela o ile wa tlogela molato woo ka lebaka la molato o mongwe kua London. Lebakeng le, ngwanabo rena yo mongwe yo a bitšwago Herbert Kipps o ile a bonwa molato, a lefišwa le go tsenywa tirelong ya tša bohlabani.